What is Upcycling? ~ BedreMode.nu
Udgivet den 04/12/2014
Jeg ved godt, at jeg måske har vist et lignende taske for nylig, men nu får I lige endnu en; nemlig en af de tre fine denim tasker fra Naked Society. Da jeg var i praktik, gik det op for mig, hvor stort et arbejde der er i netop upcycling, og det vil jeg gerne knytte et par ord på.
Upcycling er processen hvor man tager noget brugt og laver det om til et andet produkt af samme eller højere værdi. Downcycling er når man tager noget brugt og laver det om til et andet produkt af lavere værdi. Dette sker i høj grad i industrien, fx isolering og pudseklude. Så når folk slynger begrebet recycling om sig, favner det egentlig disse to.
Det undrede mig før i tiden, at flere firmaer ikke bare syede nye smukke ting, af alt det overskuds tøj der findes. Ofte når jeg gik i genbrugs butikker, blev jeg tiltrukket til materialerne og gik for mig selv og tænkte; det her kunne blive til en rigtig smuk og moderne ting, hvis bare man brugte stoffet til at sy noget andet. Men så let er det ikke, hvorfor mange ikke gør det.
Først skal man finde en større mængde materiale der er ensformigt. Der findes faktisk et stort marked for brugt tøj, hvor det bliver sorteret i farver og materialer, så man kan købe en stor balle med fx blålige vævede bomulds varer. (eller hvad man nu går efter) Det er ofte her det tøj du smider til genbrug ender; hos store opkøbere. Jeps, det der ikke sælges i de danske velgørenhedsbutikker, bliver sendt til opkøbere i udlandet. – Hos Naked Society har de indsamlet materialet på forskellige skoler, ved at stille indsamlingsstandere op. Dette kan også være en god ide, for mange ville aldrig smide hullet tøj til genbrug, men et par jeans med ét hul kan godt bruges.
Derefter skal der tænkes et design som hæver niveauet. Jeg er selv forelsket i firmaet From Somewhere som formår at lave brugbare styles af rester og overskud fra andre tøjproducenter. (denne trøje måtte gerne flytte hjem til mig). Det er en udfordring, at man ikke bare kan lave et mønster som man normalt ville, man skal hele tiden tage højde for, hvor store stykker materiale man har til rådighed. Derfor bliver looket meget nemt patchwork agtigt. Og det er altså en nødvendighed. Samtidig skal man vælge stykker der ikke var alt for tyndslidte, fx gå udenom knæ.
Shopper, Naked Society, 645 ,-
Når materialet er i hus, og designet er på plads skal det så produceres. Her skal man starte med at tage det eksisterende tøj fra hinanden eller klippe det op, for at man kan få klippet det ud i de nye former. Det gør det meget besværligt at klippe. Med cowboybukser var der det at alle jo er forskellige, så man kan kun klippe et lag ad gangen (i normal produktion kan man klippe op mod 20 lag). Herefter er det dog præcis ligesom normal produktion.
– Man får unikke produkter, som ikke kan gøres efter.
– Det er den bedste måde at anvende materialet, fordi man forlænger levetiden og derved sparer produktionen af nyt materiale.
– I fremtiden vil vi have resource mangel.
– Det er en tidskrævende proces
– Kan være svært at få meget materiale der er ens
– Det er dyrt i arbejdstid
– Ikke alle tiltrækkes af looket
– I nogle tilfælde kan det være svært at lave et stort antal fordi materialet ikke findes i stor mængde.
Som I kan se er der flest ulemper. Men hvis man gør det så kan resultatet være super fedt og ret bæredygtigt. (det begreb jeg nødigt bruger, fordi det er så uklart hvad det betyder efterhånden). Naked Society har valgt denim fordi det findes i store mængder og er nemt at få fat i. Selvom alle tasker er forskellige fordi de kommer fra forskellige jeans er de alle sammen også meget ens. De inddeler bukserne i “tre” farver – mørk, mellem og lys. Jeg har været utrolig glad for at være involveret i at frembringe disse tasker, og det giver en god forståelse for hvorfor der ikke bare er flere der gør det. Men det er vigtigt at nogle viser vejen 🙂
Da vi skulle tage billeder var der pludselig 3 hunde som også ville være med. Både hunde og billeder var ikke til at stå for, så de er en lille gave til jer der er nået helt her ned til bunden af et meget langt indlæg.
ENG: Upcycling is the process of turning a used object into something new of higher or same value. This is a very long and hard process. Most recycling is going the other way; down cycling where a used object is turned into a new product of lower value (isolation or rags). I was interning with Naked Society where they turn old jeans into new bags. The process has many challenges; first getting a big quantity of used material that is of similar color and quality; then finding a design that is elevating the material, but also keeping in mind that pattern pieces have limited size (most up cycled styles have a patchwork-ish look because of this). Then the original garment have to be disasembled and the new have to be cut and sewn. But If done right, up cycling is the best way to recycle anything. It gives longer life, and puts new value into used materials. Also in light of the resource shortage the world will experiment. (The dogs are just because they photobombed the session and I think they are cute)
Et af dine hidtil bedste indlæg. Kan godt lide, når du er lidt videnskabelig 🙂
Og du har ret i, at det er god måde at skabe bæredygtige produkter på. Naked Society er et godt bud på nogen, der tager det seriøst, at lave sejt og mere moderne produkter, der ikke skriger batik. Selvom jeg er mere til sort og læder, så synes jeg virkelig, at de er fine og det er et sejt stykke arbejde. Men én ting, der undre mig er de andre “tribal”-agtige varer på deres hjemmeside. For mig at se trækker det lidt stilen i retning af den klassiske økohippie?
Igen en smagssag, men jeg tror, at hvis bæredygtige brands skal appelerer på lige fod med andre brands, så skal de tænke mere over, hvad de associerer sig med 🙂
Tak. Det er rart at høre, for det er egentlig os det jeg har det bedst med 😉
Naked Society kører lige nu med to – kollektioner – kan man godt sige. En med de afrikanske håndværks produkter, og en med recycled denim. Det er alt sammen håndplukket af designeren bag. Jeg synes selv det godt kan gå sammen, men det er jo en smagssag – har personligt nærmest udelukkende haft med denim produkterne at gøre i praktikken, så det er dem jeg kan tale for 🙂
Efter min bedste vurdering er det bare sådan noget der gør, at bæredygtige produkter har det svært som konventionelle alternativer. At der er alt for meget forbrugerne skal “kunne se igennem” og trække fra. De fleste forbrugere er bare vant til at mærke henvender sig til bestemte typer af kunder, og afrikanske produkter sætter lidt de ellers så flotte tasker i en bås efter min mening 🙂
06/12/2014 at 22:16
Lige en tilføjelse; synes at de der “pearl boxes” er rigtig flotte, men forstår ikke helt det i horn 🙂
@Ganske Enkelt – Jeg vil prøve at bringe din betænkning videre til Naked.
Jeg tror dog ikke det er her det størst problem for lækre bæredygtige mærker ligger, men mere at de ikke komme ud på samme platforme hvor “alm.” forbrugere kigger. Eller i virkeligheden kan man vel sige at begge problemstillinger er tilstede, og det bare ikke er nemt for små u-konventionelle designere. 🙂
Hverdags outfit | BedreMode.nu
[…] – Jackpot / Bag – Naked Society / Boots – Old but re-dyed / The rest, personal and […]